open-index/open-wikipedia-markdown huggingface dataset:
Louisiana State Penitentiary

**Louisiana State Penitentiary** (**LSP**, også kalt **Angola** er en fengselsgård i Louisiana, som drives av Louisiana Department of Public Safety & Corrections. Det er USAs største høysikkerhetsfengsel med 5000 fanger, og 1800 personer på personalsiden. 

Fengselet ble etablert i 1901.

Fengselsområdet dekker 73 kvadratkilometer som tidligere tilhørte Angola og andre plantasjer eid av Isaac Franklin i kommunefritt område i West Feliciana Parish, nær delstatsgrensen til Mississippi. Fengselet ligger ved slutten av Louisiana Highway 66, ca 35 kilometer nordvest for St. Francisville. I delstaten Louisiana benyttes både navnet *Louisiana State Penitentiary* og **Angola**.

Fengselsområdet grenser på tre sider til Mississippifloden. Her finnes delstatens dødsceller for menn, og henrettelseskammeret.

## Filmer
Flere filmer, som *[[Dead Man Walking]]* og *[[Monster’s Ball]]* ble innspilt med scener herfra.

## Referanser


## Eksterne lenker
*
Minna Canth

**Minna Canth** (født **Ulrika Wilhelmina Johnson** 19. mars 1844 i Tammerfors, død 12. mai 1897 i Kuopio) var en finsk forfatter, dramatiker og kvinnesaksforkjemper. Hun var en av de mest kjente forfattere i den finske realismen på 1880-tallet og 1890-tallet og skrev dramaer, noveller og romaner. Hun var en av de første som skrev dramatikk på finsk etter Aleksis Kivi, og den første kvinnelige journalisten som hadde finsk som arbeidsspråk.

## Liv og virke
### Bakgrunn
Minna Canth var født i 1844 i Tammerfors, men familien flyttet til Kuopio i 1853. 

I 1865 giftet hun seg med Johan Ferdinand Canth, som var lærer i Jyväskylä. Etter hans død i 1879 flyttet hun tilbake til Kuopio og begynte å skrive. 

### Forfatter og vert for litterær salong
Omkring henne oppstod en litterær salong, som samlet unge forfattere og kunstnere som Karl August Tavaststjerna, Jean Sibelius og Akseli Gallen-Kallela.

Hun skrev mest på finsk, men også på svensk. Hennes mest kjente verk er det dramatiske verket *Työmiehen vaimo* (norsk: *Arbeiderens hustru*), som ble utgitt i 1885, romanen *Hanna* (1886), romanen *Salakari* (norsk: *Blindskjær*, 1887), novellen *Kauppa-Lopo* (1889), dramaet *Papin perhe* (norsk: *Prestens familie*, 1891), dramaet *Sylvi* (som hun skrev på svensk og utga i 1893) og dramaet *Anna Liisa* (1895).

Stilistisk skrev hun europeisk realisme og var påvirket av Georg Brandes' litterære teori. Hun kom med sterk kritikk av problematiske sider ved det finske samfunnet, spesielt når det gjaldt kvinnens stilling.

Minna Canth døde 53 år gammel i 1897. Siden 2007 er hennes fødselsdag 19. mars en vedtatt flaggdag i Finland.

## Referanser


## Eksterne lenker
* 
* 
*  Minna Canth i Projekt Gutenberg
*  Minna Canth på Dramawebben
Hva nå, Scooby-Doo?

***Hva nå, Scooby-Doo?*** er en amerikansk animert krim-komedie som gikk på amerikansk TV fra 2002 til 2006. Dette er den niende utgaven av Hanna-Barbera-serien Scooby-Doo.

## Norske stemmer
* Anders Bye som Fred Jones
* Trine Svensen som Daphne Blake
* Lena Meieran som Velma Dinkley
* Johannes Joner som Shaggy Rogers
* Hallvard Lydvo som Scooby-Doo
* Helge Winther-Larsen
* Jannike Kruse
* Tommy Karlsen Sandum

### Kjendiser som gjesteopptrer
* Chris Klug
* Lindsay Pagano
* Mike Piazza
* Ryan Sheckler
* Simple Plan
* KISS
* Brett Hull
* Smash Mouth
* JC Chasez
* Taylor Lautner
* Kathy Griffin
* Josh Peck
* Ice-T
* Miranda Cosgrove
* Willa Holland
* A.J. Cook
* Tegan and Sara
* Topher Grace
* Tony Todd
* Khary Payton
* Matthew Wood
* Julia Sweeney
* James Belushi
* Daryl Sabara
* Diedrich Bader
* Joey Lauren Adams

## Referanser


## Eksterne lenker
* 
*
Divock Origi

**Divock Okoth Origi** (født 1995) er en belgisk fotballspiller som spiller for den italienske klubben .

## Tidlig liv og familie
Origi er født inn i en familie av fotballspillere. Hans far, Mike, spilte for KV Oostende (da Divock ble født) og Racing Genk, blant flere belgiske klubber, samt det kenyanske landslaget. Hans onkel, Austin Oduor, spilte for Gor Mahia i kenyansk serie, mens hans andre onkler Gerald og Anthony spilte for Tusker Hans søskenbarn Arnold spilte som keeper for Lillestrøm i den norske Eliteserien, og det kenyanske landslaget.

## Klubbfotball
### Lille
Origi begynte sin fotballkarriere i Genks ungdomsakademi, men signerte for Lille i mai 2010. Han begynte å spille på klubbens reserverlag.

Den 24. januar 2013, var han en ubrukt reserve i Lilles 3–1 borteseier over Plabennec i 2012-13 Coupe de France-kampen. Den 2. februar 2013 skåret han i sin debutkamp på førstelaget, når han kom inn som innbytter i det 69. minutt og utlignet for Lille i hjemmekampen mot Troyes. Han fikk 10 kamper i sin første sesong i Lille. Den påfølgende sesongen (2013-14) spilte han 30 seriekamper, og endte opp med 5 seriemål.

### Liverpool og lån tilbake til Lille
Etter Origis opptreden i fotball-VM 2014 ble han koblet til Premier League-klubben Liverpool. Den 29. juli 2014 annonserte så Liverpool at de hadde fullført en overgang for £10 millioner for Origi, som signerte en femårskontrakt, men ble umiddelbart lånt tilbake til Lille for 2014–15 sesongen av Ligue 1. Hans første seriekamp i sesongen mot Metz endte målløst, før han ble matchvinner i 1-0 seieren borte over Caen 15.  august, der han satte en straffe etter selv å ha blitt felt. Han ble skadet mot slutten av kampen, og ble byttet ut.
26. august spilte Origi i den andre av to Mesterligakvalifiseringskamper mot Porto, men ble slått 0-3 sammenlagt, men Lille gikk videre til gruppespillet i Europaligaen. Han gikk tilbake til Liverpool sommeren 2015.

## Landslaget
Den 13. mai 2014 ble han tatt ut til å representere Belgia under VM i Brasil.

Han ble tatt ut i s EM-tropp til EM i Frankrike 2016.

## Meritter
;Liverpool FC
* UEFA Champions League (1): 2019
* UEFA Super Cup (1): 2019
* Premier League (1): 2019/2020
* Ligacupen (1): 2021/2022
* FA-cupen (1): 2022

## Referanser


## Eksterne lenker
* 
* 
* 
*  Liverpool Echo: Divock Origi: all you need to know about the Liverpool target
Mahatma Otoo

**Mahatma Osumanu Otoo** (født 1992) er en ghanesisk tidligere fotballspiller med 92 kamper og 30 mål for . Otoo var angrepsspiller og primært midtspiss. Otoo kom fra den ghanesiske klubben , hvor han startet sin aktive fotballkarriere.

Han har i tillegg spilt for de tyrkiske klubbene  og , i tillegg til et kort låneopphold i den tunisiske klubben .

## Referanser


## Eksterne lenker
*
Byggteknisk forskrift

En **byggeforskrift** et sett med regler som angir hvordan bygninger og andre deler av en eiendom skal bygges eller ombygges. Byggeplanen må samsvare med forskriftene for å få byggetillatelse, som vanligvis gis av kommunen. Hovedformålene med byggeforskrifter er å ivareta folkehelse, sikkerhet og generell velferd, både for de som skal bruke bygget og de i miljøet rundt.

## Byggteknisk forskrift (Norge)

I Norge er **byggteknisk forskrift**, formelt navn **Forskrift om tekniske krav til byggverk** (ofte kalt «**TEK**»), den norske forskriften som har til formål å sikre at tiltak planlegges, prosjekteres og utføres ut fra hensyn til god visuell kvalitet, universell utforming og slik at tiltaket oppfyller tekniske krav til helse, miljø og sikkerhet og energi.

Forskriften er hjemlet i Plan- og bygningsloven og trådte i kraft 1. juli 2010. Forskriftens offisielle navn er FOR-2010-03-26-489 Forskrift om tekniske krav til byggverk. Den er fastsatt av Kommunal- og regionaldepartementet 26. mars 2010.

Byggteknisk forskrift inneholder nærmere utdypning og utfylling av bestemmelser i plan- og bygningsloven. Forskriften er delt i fire deler og delene har regler ikke bare om tekniske krav til selve byggverket, men også om dokumentasjon, tomteutnytting, naturpåkjenninger, uteareal, installasjoner og løfteinnretninger (løfteplattformer, rulletrapper, rullende fortau og trappeheiser), heiser m.m.

Historikk over norske byggeforskrifter:

* Byggeforskrift 1949
* Byggeforskrift 1969
* Byggeforskrift 1985
* Byggeforskrift 1987
* TEK 97: «Forskrift om krav til byggverk og produkter til byggverk» 
** Publisert 1997 (FOR-1997-01-22 nr 0033)
** Oppdatert 1999
** Oppdatert 2001
** Oppdatert 2003
** Oppdatert 2007 (FOR-2007-01-26-96))
* TEK-2007: «Forskrift om endring i forskrift om krav til byggverk og produkter til byggverk»
* TEK10: «Forskrift om tekniske krav til byggverk» (FOR-2010-03-26-489)
* TEK17: «Forskrift om tekniske krav til byggverk» (FOR-2017-06-19-840)

En bolig oppført etter ikrafttredelse av ny forskrift kan være lovlig bygd etter gammel forskrift dersom boligen var byggemeldt innen gitte frister. For eksempel kunne et hus bygd etter ikrafttredelse av TEK 2007 likevel være lovlig bygd etter TEK 97 dersom huset var byggemeldt før slutten av en overgangsperiode frem til 1. august 2009.

## Se også
* Byggebransjens våtromsnorm

## Referanser


## Eksterne lenker
* Lovdata: Byggteknisk forskrift
United States Penitentiary Marion

**United States Penitentiary Marion** er et amerikansk fengsel i Southern Precinct i Williamson County i Illinois, og tilfredsstiller landets høyeste sikkerhetsstandarder. Anlegget er nær byen Marion. Det ble bygd i 1963 for å kunne overta etter det stengte fengselet Alcatraz i San Francisco.

## Referanser


## Eksterne lenker
* USP Marion
Auburn Correctional Facility

**Auburn Correctional Facility** er et delstatsfengsel ved State Street i Auburn i Cayuga County i delstaten New York i USA, bygd på land som en gang i tiden tilhørte indianerstammen Cayugafolket. Klassifiseringsmessi er det et maksimumfengsel.

Det ble bygd i 1816 som **Auburn Prison**, og var det andre delstatsfengselet i New York (etter Newgate i New York City, 1797-1828), og det var her den elektriske stol første gang ble benyttet i 1890. Fengselet har gitt navn til Auburnsystemet, et program som ble tillempet på 1800-tallet for rehabilitering av fanger. Fengselet byttet navn till *Auburn Correctional Facility* på 1970-tallet.

## Referanser


## Eksterne lenker
*  New York State prison 
* A history of the statue
* %26srch_name%3D1 A pictorial history of the Facility 
* *[http://www.c-spanvideo.org/program/Aub Tocqueville in Auburn]* - Segment from C-SPAN's *[[Alexis de Tocqueville Tour]]*
A Touch of Sin

***A Touch of Sin*** () er en kinesisk drama- og antologifilm fra 2013 redigert av Jia Zhangke. Blant skuespillerne i filmen er Zhao Tao, Jias kone og medarbeider.

Filmen er satt i sin samtid og bygger på flere antatt sanne begivenheter fra sin nære fortid. Filmen benytter også wuxia-virkemidler. Dens engelske navn henspiller på King Hus actionfilm *[[A Touch of Zen]]* fra 1971, en av de mest innflytelsesrike wuxia-filmer. Den kretser rundt fire tråder fra sterkt forskjellige geografiske og sosiale miljøer i det moderne Kina, fra storbyforholdene i Guangzhou i Sør-Kina til de landlige omgivelser i Shanxi.

Den har vunnet en rekke filmpriser.

## Referanser


## Eksterne lenker
* 
*
Huntsville Unit

**Huntsvillefengslet** (**Huntsville Unit**, **Texas State Penitentiary at Huntsville**), i Huntsville, er den amerikanske delstaten Texas' eldste fengsel. Det stammer fra 1849 og ligger i Walker County. Alle henrettelser i Texas finner sted (2014) i dette fengselet.

Mellom årene 1928 og 1965 hadde Huntsville egne dødsceller for mannlige innsatte, men de ble flyttet i 1965 til det nærliggende Ellis Unit. På grunn av mange rømninger ble dødscellene flyttet til Polunsky Unit i 1999. Dødsceller for kvinnelige innsatte finnes i Mountain View Unit i Gatesville.

Huntsvillefengselet er også kjent som «Mur-fengselet» (engelsk: *Walls Unit*) for sine høye teglmurer rundt fengselet. Foruten å ha selve henrettelsesfasilitetene innenfor murene benyttes fengselet primært for akklimatisering av fanger som snart skal løslates.

## Referanser


## Eksterne lenker
* Huntsvillefengselet - Texas Department of Criminal Justice
De åtte mesterne fra Nanjing

**De åtte mesterne fra Nanjing** (tradisjonell kinesisk: 南京八家; pinyin: *Nánjīng Bā Jiā*) eller **de åtte mesterne fra Jinling** (tradisjonell kinesisk: 金陵八家; pinyin: *Jīnlíng Bā Jiā*; Wade-Giles: *Chin-ling Pa-chia*) var en gruppe kinesiske kunstnere som levde og virket i Nanjing sent i det 17. århundre. Kunstnerne var ledende innenfor Nanjingskolen, og den mest fremtredende av dem var Gong Xian.

Kunstnerne i denne gruppen holdt seg ikke strengt til den tradisjonelle måten å uttrykke seg med pensel og blekk på, de levde i ensomhet i skogene rundt Nanjing og satte inspirasjonen fra naturen høyt. Mens de søkte å bryte med de etablerte metodene fant de egne stiler, og ble nye uttrykk etablert.

Til de åtte mesterne fra Nanjing regnes
* Gong Xian (ca. 1618 &ndash; 1689)
* Fan Qi (1615/1616 &ndash; ca. 1694)
* Ye Xin (fl. 1650 &ndash; 1670s)
* Zou Zhe (1636 &ndash; ca. 1708)
* Gao Cen (fl. 1670s &ndash; 1689)
* Hu Zao (fl. 1681)
* Wu Hong (fl. 1670s &ndash; 1680s)
* Xie Sun (fl. 1679)

## Referanser
DIY Network

: *«DIY» videresendes hit*.

**DIY Network** er en amerikansk TV-kanal som ble lansert 1. januar 1999 og eies av Scripps Networks Interactive. Kanalen fokuserer på hobbyprosjekter og håndverksaktiviteter som amatører kan utføre selv hjemme.

DIY Network var den andre kanalen lansert av Scripps etter at HGTV hadde gjort suksess. De første par årene bestod kanalens sendeskjema i stor grad av blandede og omredigerte HGTV-programmer, samtidig som nytt innhold var under produksjon. DIY har en uttalt målsetning om å nå flere mannlige seere enn HGTV (som har flest kvinnelige seere), selv om begge kanaler har tilbud til både menn og kvinner.

## Eksterne lenker

*
Fan Qi

**Fan Qi** (forenklet kinesisk: 樊圻; tradisjonell kinesisk: 樊圻, pinyin: *Fán Qí*, Wade-Giles: *Fan Ch'i*; stilnavn: «Huigong»; født ca. 1618 i Jiangning i provinsen Jiangsu i Kina, død 1689) var en kinesisk maler som hadde sitt virke under Qing-dynastiet og tilhørte de åtte mesterne fra Nanjing. Fan Qis eldre bror, Fan Yi, var også en kjent maler.

Stilen hans var realistisk med et uvanlig presisjonsnivå og styrke, basert på teknikker fra Sung- og Yuan-dynastiene, og hans spesialitet var landskap, blomster og menneskelige skikkelser.

Fan Qis arbeider finnes i flere museer som for eksempel Palassmuseet i Beijing og Metropolitan Museum of Art i New York, USA. Albumet *Landscapes Painted for Yuweng* (datert 1673) inneholder verk som viser hvordan han bruker effekten sollyset har på farger når han beskriver de vekslende årstidene og lysets variasjon i løpet av dagen i detaljerte, nesten dokumenterende, arbeider. 

Maleriet *Fishermen's Joy at the Willow Village*, som ble malt i oppdrag av vennen Liang Yemei fra Zhengding i Hebei, befinner seg i Palassmuseet i Beijing. Det ble ferdigstilt i 1669 og nevnes blant hans mesterverk. Det er flere årsaker til dette, det har en klar og konsis komposisjon, teksturen er omhyggelig, fargevalget elegant, penselstrøkene behersket og temaet er tydelig. Årsaken til at Liang Yemei bestilte bildet var at det skulle bidra til å minske hjemlengselen hans. Fan Qi benyttet seg av sin kunstneriske frihet og flyttet landsbyen fra den vannrike Hebei-regionen i nord til en mer sørlig. Tåken og røyken i bildet gir det en poetisk, drømmende kvalitet.

## Referanser
École centrale de Lille

**École centrale de Lille** er en fransk grande école som uteksaminerer ingeniører nord i Frankrike (Lille), og som er medlem av Groupe des Écoles centrales.

## Utveksling & doble grader
Flere svenske tekniske høyskoler har utveksling med École centrale de Lille. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.

## Referanser


## Eksterne lenker
*
MOLLE

**Modular Lightweight Load-carrying Equipment** (**MOLLE**) er et system for bæring av last på personlig utrustning. Systemet anvendes blant annet i stor grad av militære styrker og ble utviklet av den amerikanske hærens Natick Soldier Research Development and Engineering Center.

MOLLE består av rader av sterk nylon som er vevd fast i ryggsekker, stridsvester og lignende, slik at diverse kompatible tasker og utstyr kan festes.

Mønsteret består av horisontale 25&nbsp;mm brede bånd plassert i rader med 25&nbsp;mm mellomrom. Båndene er sydd fast i det underliggende stoffet med sømintervaller som egentlig er spesifisert til 38&nbsp;mm, men intervaller på 35-40&nbsp;mm anses i praksis som akseptabelt.

## Se også
* Symaskin
* Teppenål, en slags syl eller nål med hull i brukt som håndsyapparat, særlig for tykke materialer som lær eller kanvas.
Somni Søvnsenter

**Somni Søvnsenter** er et tverrfaglig søvnsenter beliggende på Volvat, Majorstuen i Oslo. Senteret har blant annet som målsetning å bidra til økt kunnskap om søvn og søvnlidelser i samfunnet generelt og blant norsk helsepersonell. Senteret er initiativtaker til en informasjonsstudie hvor man kartlegger søvnen i norske industribedrifter med høyt sykefravær ved hjelp ambulatorisk polysomnografi. Prosjektet er støttet av offentlige og private aktører. Senteret tilbyr også søvnutredning og behandling av pasienter henvist fra offentlige og private sykehus. Blant annet behandles søvnapné, snorking, betydelig dagtretthet (hypersomni), insomni, og døgnrytmeforstyrrelser blant både voksne og barn.
## Eksterne lenker
* http://www.nrk.no/ostfold/jotulansatte-skal-sovntestes-1.11614286
* http://ledernett.no/Nyheter/Siste-nytt/Mars-2014/Analyserer-soevnmoensteret-til-norske-ansatte/(language)/nor-NO 
* http://www.mynewsdesk.com/no/pressreleases/unikt-soevnprosjekt-med-fokus-paa-ansattes-helse-972603 
* https://web.archive.org/web/20140517231412/http://www.somni.no/om-oss/aktuelt/unikt-soevnprosjekt
Regler om bruk av rettskapper

**Regler om bruk av rettskapper m.v. ved domstolen** er en norsk forskrift med hjemmel i domstolloven. Forskriften gir regler for bruk av rettskappe i Norges domstoler, samt av notarius publicus ved vigsler.

Rettskappenes utforming er regulert i forskriftens § 6, hvor det fremgår at rettskappen skal være av sort ullstoff med vide ermer og rekke til midt på leggen, og ha en brem rundt halsen som lages som en liggende krave som fortsetter på kappens forside til dennes nederste kant, samt en brem nederst på ermene.

For dommere i Norges Høyesterett fastsetter forskriften at bremmen skal være av rød fløyel, men dommere i lagmannsrett og tingrett samt Riksadvokaten skal ha brem i sort fløyel. Advokater og aktorer skal ha brem i sort silke, mens protokollførere skal ha en smal krave uten brem.

Forskriften trådte i kraft 1. august 1995 og erstattet en rekke kongelige resolusjoner om bruk og utforming av rettskapper.

## Referanser


## Eksterne lenker
* Lovdata
Niels Werenskiold

**Niels Werenskiold til Hafslund** (også *Wærnschiold/Wernschiold/Werenskjold*, ved dåpen: *Niels Wernersen*, 1669–1741) var en norsk godseier, konferensråd og amtmann. Sønn av Werner Nielsen (1625–1695), borger av Fredrikstad, lagmann og godseier og Helvig Christensdatter (1653–1692).

Niels Werenskiold eide Hafslund hovedgård ved Sarpefossen i Sarpsborg, og ble i 1697 adlet Wernschiold. I 1703 eller 1704 ble han amtmann over Frederikstad og Smålenens Amt, 1705 titulær justistråd, senere assistensråd, etatsråd og i 1724 konferensråd. Den 28. november 1733 ble han Ridder av Dannebrog med valgsproget: *Gud er mit Værn*.

7. januar 1698 giftet han seg på Bragernes med Elisabeth de Tønsberg (født 1673, datter av etatsråd, stiftamtmann Matthias de Tønsberg til Ulveland og Anne Cathrine Mechlenburg, død 13. juli 1742). Alle hans tre døtre ble godt gift: 
* Karen Huitfeldt (3. juni 1700 – 26. oktober 1778) med Hartvig Huitfeldt (1677–1748) 
* Hedevig Cathrine Werenskiold (24. oktober 1702 – 14. desember 1749) med Frederik Ferdinand Hausmann og 
* Mathea Catharine Werenskiold med greve Christian Wedell–Wedelsborg på Fyn, Danmark.

## Referanser


## Eksterne lenker
*
Kunstløp-NM på skøyter 2001

**Kunstløp-NM på skøyter 2001** ble arrangert i Lørenhallen i Oslo den 12., 13. og 14. januar 2001.Teknisk arrangør var Oslo Idrettslag.

Singel for kvinner var eneste konkurranse på programmet.

## Resultater
### Singel, kvinner senior

### Singel, kvinner junior

## Kilder
* 
*
Burknop med tørn

**Burknop med tørn** er en stoppknop som bygger på burknop, der det slås to tørn istedenfor en, før tampen føres gjennom begge.

**Burknop med tørn** kan også knyttes rundt en gjenstand, gjerne med flere tørn, da blir den kallt **bendslingsstikk**. Den er en slags kvelestikk; hvor tampene krysser hverandre to ganger, gropen mellom krysningspunktene klemmes av de(n) midtre ekstra tørn, og tampene stikker ut på hver sin side. 

Denne ligner på muleknop som også har flere tørn hvor tampene krysser hverande under midtpunktet, men midpunktet der, er slått i motsatt retning slik at tampene stikker ut på innsiden av de to ytterste tørn. Kvelestikk versjonen av **burknop med tørn** inngår i flere komplekse knuter; halve kirurgknop og halve Dobbel fiskeknute er **Burknop med tørn**. Renneløkke av burknop med tørn er enda et eksempel.

## Referanser


## Kilder
* Clifford W. Ashley. *[[Knop_(knute)#Identifisering|The Ashley Book of Knots]]*. Doubleday, New York. ISBN 0-385-04025-3, knute nr 516
Kunstløp-NM på skøyter 2003

**Kunstløp-NM på skøyter 2003** ble arrangert i Tønsberg Ishall i Tønsberg fra 17. januar til 19. januar 2003. Singel for kvinner var eneste konkurranse i senior-klassen på programmet, i tillegg var det også kåring av mestere i junior for singel kvinner og singel menn.

## Resultater
### Senior
;Singel, kvinner

### Junior
;Singel, kvinner

;Singel, menn

## Referanser


## Eksterne lenker
* 
*
André Ferrão

**André Ferrão** (eller *Lang Junsheng*, *Ande*, *Fu Deye*, født ca 1625 i Ceia nær Coimbra i Portugal, død 1661 i Fuzhou i Kina) var en katolsk kinamisjonær tilhørende jesuittordenen.

Han reiste ut fra Europa og ankom Macao den 29. januar 1659. Han virket i Huai'an i Jiangsu, og døde allerede i 1661 i Fuzhou i Fujian. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Madeleine Daleng

**Madeleine Daleng** (født 1986) er en norsk kunstløper. Hun ble norgesmester i 2003, 2004, 2005 og 2006. I 2002 kom hun på 25.-plass under junior-VM i kunstløp.

## Referanser


## Kilder
* Statistikk på ISUresults.com

## Eksterne lenker
* 
* Profil på Tracings.net
Jean de Haynin

**Jean de Haynin** (født 14. juli 1633 i Ath i Hainaut, død 29. mai 1682 i Macao) var en belgisk katolsk kinamisjonær tilhørende jesuittordenen. 

Han reiste ut den 27. april 1667, ankom Macao i Kina og virket hele resten av sitt liv der.  

## Se også
*Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Kaja Hanevold

**Kaja Hanevold** (født 15. mai 1980 i Asker) er en norsk tidligere kunstløper, trener og koreograf. Hun ble norgesmester fem ganger, i 1995, 1996, 1997, 1998 og i 2001.

Hanevold deltok flere ganger i VM og EM i kunstløp, med 25.-plass i VM i 2000 og 16.-plass i EM i 1999 som beste internasjonale resultater. Hun la opp i 2002 og har etter den aktive kunstløpkarrieren blant annet vært koreograf for Camilla Gjersem og Erle Harstad. I 2007 deltok hun som proffdanser i TV-programmet *[[Isdans (TV-program)|Isdans]]* på TV 2, hvor hun danset med Jim Marthinsen.

## Referanser


## Eksterne lenker
* 
* Kaja Hanevold på isuresults.com
Suzanne Bjerrehuus

**Suzanne Bjerrehuus** (1948–2026) var en dansk jurist, forfatter, foredragsholder og TV-vertinne.

Hun tok juridisk embedseksamen ved Københavns Universitet i 1976, og jobbet ved siden av studiene som modell. Fra 1986 til 1991 var hun sjef for Det Konservative Folkepartis politisk-økonomiske avdeling.

I 1988 var hun vert for DRs TV-program *Super Chancen*, hvor flere danske og internasjonale musikere opptrådte, blant andre den amerikanske sangeren John Denver.

Hun er mor til modellen Oliver Bjerrehuus. 

## Bibliografi
* 2002: *Er vinter nær*
* 2002: *Livet i mine mænd*
* 2006: *Blærerøv og Bjerrehuus*, medforfatter Mads Christensen

## Referanser


## Eksterne lenker
*
Erle Harstad

**Erle Bjoland Harstad** (født 6. august 1990) er en norsk kunstløper. Hun ble norgesmester i 2008, 2009 og 2010. Hennes beste resultater i EM er 29.-plass, som hun fikk i både 2009 og 2010.

## Referanser


## Kilder
* Profil på ISUresults.com

## Eksterne lenker
* 
*
EM på skøyter, allround

**EM på skøyter, allround** henviser til:

*EM på skøyter, allround for herrer
*EM på skøyter, allround for damer
Macula (planetærgeologi)

**Macula** er det latinske ordet for 'flekk'. Det brukes innen planetologien for å henvise til uvanlig mørke områder på overflaten av en planet eller måne. De kan blant annet ses på de isete overflatene av jupitermånen Europa og neptunmånen Triton. Begrepet ble tatt i bruk innen planetologien da høyoppløste bilder av Europa avslørte uvanlig mørke flekker.

## Referanser
Folkerepublikken Lugansk

**Folkerepublikken Lugansk** (russisk: Луганская народная республика) var en utbryterstat fra Ukraina proklamert 12. mai 2014. Folkerepublikken gjorde krav på hele Luhansk oblast, selv om den i realiteten kun hadde kontroll over den sørlige delen av fylket. 

Den 13. april 2014 ble det dannet milits-grupper i Donbas. Separatistene tok kontrollen over en rekke administrasjonsbygninger i Luhansk oblast. Ukrainas daværende president Oleksandr Turtsjynov erklærte de okkuperte områdene som en antiterroristoperasjonssone. Opprørerne organiserte en folkeavstemning om selvstyre 11. mai 2014 etter mønster av folkeavstemningen på Krim. Resultatet ble publisert som 96,2 % ja. Dagen etter ble folkerepublikken erklært, sammen med Folkerepublikken Donetsk.

I de påfølgende krigshandlingene fikk Ukraina kontroll over store deler av fylket. Den 5. september 2014 ble det erklært våpenstillstand, og en felles protokoll signert i Minsk erklærte et midlertidig selvstyre for Luhans og Donetsk, og en demilitarisert sikkerhetssone overvåket av OSSE.

Folkerepublikkene Luhansk og Donetsk ble anerkjent som stater av Russland 21. februar 2022, fulgt av Syria og Jemen neste dag. Nord-Korea anerkjente statsdannelsen 13. juli 2022.

Ved Russlands invasjon av Ukraina 2022 fikk republikken kontroll over hele fylket den 25. juni. Mellom 23. og 27. september 2022 ble det på nytt organisert en folkeavstemning. Denne gangen om innlemmelse i Den russiske føderasjon. Resultatet ble publisert som 98,4 % ja. Den 30. september erklærte Vladimir Putin at innlemmelsen skulle gjennomføres. Erklæringen ble fulgt ved at det 4. oktober 2022 ble utstedt en lov som gikk ut på at folkerepublikken fra da av inngikk i Den russiske føderasjon.

## Referanser


## Eksterne lenker
*
Ballena marine nasjonalpark

**Ballena marine nasjonalpark** (spansk: *Parque nacional marino Ballena*) er en nasjonalpark i provinsen Puntarenas vest i Costa Rica. Den befinner seg ved tettstedet Uvita, litt sør for Dominical. Den omfatter et kystområde på 1,71&nbsp;km² og en 53,75&nbsp;km² stor del av Stillehavet. Nasjonalparken ble oppretta 6. februar 1989, og ble utvida i 1992. Målet med parken er å bevare økosystemet som avhenger av korallrevet langs kysten, blant annet strender og mangroveskog, og å beskytte tilholdsstedet til de mange knølhvalene som holder til der. Navnet *ballena* betyr «hval» på spansk.

Innafor parkens grenser er det flere strender, blant annet Playa Piñuelas. Punta Uvita, et nes som har form som en hvalhale, befinner seg også i parken.

## Bilder

Uvita strand.jpg|Punta Uvita
Trombolo3 - Marino Ballena - CR.JPG|Strand i nasjonalparken
Playa-Piñuelas-Costa.Rica-02.jpg|Playa Piñuelas
Trombolo - Marino Ballena - CR.JPG|Kystområde i nasjonalparken


## Se også
* Liste over nasjonalparker i Costa Rica

## Referanser


## Eksterne lenker
* 
* Ballena marine nasjonalpark hos SINAC
* Ballena marine nasjonalpark hos Costa Rica Infolink
Kunstløp-NM på skøyter 2005

**[[Kunstløp-NM på skøyter]] 2005** ble arrangert i Hamar OL-amfi på Hamar fra 14. januar til 16. januar 2005. Singel for kvinner var eneste konkurranse i senior-klassen på programmet, i tillegg var det også kåring av mestere i junior for singel kvinner og singel menn.

## Resultater
### Senior
;Singel, kvinner

### Junior
;Singel, kvinner

;Singel, menn

## Kilder
* 
* Resultater hos Aftenposten.no
Nå (Ullensvang)

**Nå** (uttales *nao* på hardangerdialekt) er  ei bygd på vestsida av Sørfjorden i Ullensvang kommune i Hardanger. Nå ligger 22&nbsp;km nord for Odda og 22&nbsp;km sør for Utne, mellom Kambastad og Åkre. Nå er også en grunnkrets i delområdet Vestsida. 

Området som har Nå som postadresse går fra grensa til tidligere Odda kommune, nå Ullensvang kommune i sør til bygda Velure i nord. Nå (i utvidet betydning) består av Kvitno, Eikhamrane, Måge, Lindvik, Gjertveit, Bleie, Kambastad, Reiseter, Måkastad, Kvestad, Vikebygd, Nå, Åkre, Skåltveit, Kråkevik, Rogdo, Rogdaberg og Aga.

Barn fra området går på Vikebygd skole. Etter fullført 7. klasse, reiser de til Hauso
skole som har ungdomstrinn.

## Referanser
Cheontae

**Cheontae** (hangul: 천태종, hanja: 天台宗, McCune-Reischauer: Ch'ŏnt'ae, revidert romanisering: Cheontae) er den koreanske avleggeren av den kinesiske mahayanabuddhistiske skolen Tiāntái. Skolen ble introdusert i Korea en rekke ganger i tidligere perioder, men den ble ikke fast etablert før under Uicheon som i 1086 grunnla den i Goryeo som en uavhengig skole.

Etter å ha returnert fra Songdynastiets Kina i 1086, prøvde Uicheaon å letne konflikten mellom skolene Gyo (教) og Seon (禪) og oppfattet læren til Chentoae som et effektivt middel til å oppnå denne målsetningen.
Abancourt (Nord)

**Abancourt** er en kommune i departementet Nord i regionen Nord-Pas-de-Calais nordøst i Frankrike. Kommunen ligger i kantonen Cambrai-Ouest som tilhører arrondissementet Cambrai. I 2010 hadde Abancourt  innbyggere.

## Befolkningsutvikling
***Antall innbyggere i kommunen Abancourt***

## Referanser


## Eksterne lenker
* 
* Kommunedata INSEE
Søppelbil

En **søppelbil** er en lastebil som er utstyrt for å transportere søppel fra privathusholdninger, forretninger, kantiner og så videre. Søppelbiler er utstyrte med en vanntett metallbeholder som søppelet blir transportert i og bakmontert søppelspanntømmer, slik at en slipper å tømme dunkene for hånd.
Dolly

En **dolly** er en stutt tilhenger med svingskive som dras av en lastebil, slik at han kan trekke en semitrailer. En dolly har som oftest boggi for å øke tillatt aksellast. En dolly blir som oftest brukt som en del i et modulvogntog.

I Sverige og Finland er bruk av dolly vanlig, mens det i Danmark og Norge foreløpig er lite utbredt. En dolly kan òg brukes for å flytte semitrailere på terminaler, når en ikke har en trekkvogn med svingskive til rådighet. I Norge blir dolly regnet som eget kjøretøy og må ha lys og registreringsnummer, på lik linje med andre tilhengere.
Kunstløp-NM på skøyter 2004

**Kunstløp-NM på skøyter 2004** ble arrangert i Bergen fra 16. januar til 18. januar 2004. Singel for kvinner var eneste konkurranse på programmet.

## Resultater
### Senior kvinner

### Junior menn

### Junior kvinner

## Eksterne lenker
* 
*
Guoqingtempelet

**Guoqingtempelet** (forenklet kinesisk: 国清寺, tradisjonell kinesisk: 國清寺, pinyin: *Guóqīng sì*, Wade-Giles: Kuoch'ing Szu) er et buddhistisk tempel på Tiāntáifjellet i fylket Tiantai i byprefekturet Taizhou i provinsen Zhejiang i Folkerepublikken Kina. Tempelet befinner seg omkring 220 km fra byen Hangzhou.

Tempelet ble bygd i året 598 e.Kr. under Suidynastiet, og var opprinnelig hovedkvarteret til den buddhistiske Tiāntáiskolen som ble grunnlagt av Zhiyi i 575 e.Kr. Det ble renovert i regjeringstiden til Yongzheng-keiseren (1722-1735) under Qing-dynastiet. Tempelet dekker et areal på 23&nbsp;000 m2 og omfatter 600 rom i 14 ulike haller, deriblant storhallen til Buddha, hallen til de 500 arhater og hallen til munken Jigong. Eksteriøret til tempelet omfatter kinesiske padogaer som Suipadogaen, de syv Buddhaers padoga, og minnepadogaen etter munken Yi Xing (683-727 e.Kr.)
Dobbelt halvstikk

**Dobbelt halvstikk** består av to etterfølgende halvstikk.

Den er ansett som en av de nyttigste grunnleggende knuter. Andre i samme klasse er pålestikk og flaggstikk. 

**Dobbelt halvstikk** er nyttigst for å feste et tau til en rundstokk.

Andre bruksområder er takling, start og stopp for surring, sikring av løs tamp, forkortning ved å knyte den rundt en bukt, osv..

## Utforming
Det finnes flere metoder for å utforme dobbelt halvstikk ved bruk av begge hender 


File:Elden sarkan ipe tek elle tam kazık bağı 1.jpg | 1- Tauet legges over tommelen og henger løst
File:Elden sarkan ipe tek elle tam kazık bağı 2.jpg | 2- Det indre tauet dyttes bak og ut ved hjelp av ring fingeren
File:Elden sarkan ipe tek elle tam kazık bağı 3.jpg | 3- Det yttre tauet dyttes inn og bak ved hjelp av lang fingeren
File:Elden sarkan ipe tek elle tam kazık bağı 4.jpg | 4- ring finger og lille finger blir med lang fingeren mellom tauene
File:Elden sarkan ipe tek elle tam kazık bağı 5.jpg | 5- hånden roteres rundt det fremre tau, slik at pekefingeren kommer under og peker opp
File:Elden sarkan ipe tek elle tam kazık bağı 6.jpg | 6- pekefingeren og tommelen låses mot hverandre for å samle knuten.


## Referanser


## Kilder
* Clifford W. Ashley. *[[Knop_(knute)#Identifisering|The Ashley Book of Knots]]*. Doubleday, New York. ISBN 0-385-04025-3, knutene #11, #53, #69, #70, #204, #400, #421, #437, #1176, #1177, #1178, #1179, #1180, #1245, #1773, #1774, #1775, #1776, #1778, #1779, #1814, #2079, #2541, #2542, #2543, #2544, #2546, #2547, #2548
Ida Marie Bille

**Ida Marie Bille** (født komtesse **Bille-Brahe**; 1822–1902) var en dansk adelsdame.

Hun var datter av lensgreve Preben Bille-Brahe og hustru Johanne Caroline Wilhelmine Falbe, samt søster til amtmann Johan Christian Bille-Brahe. Fra 1863 til 1876 var hun overhoffmesterinne hos dronning Louise. 

8. mars 1844 ble hun gift på Hvedholm med kammerherre, konferensråd og diplomat Christian Høyer Bille. Ektemannen døde allerede i 1853.

## Referanser
Aron Jóhannsson

**Aron Jóhannsson** (født 10. november 1990) er en amerikansk-islandsk fotballspiller som spiller for Valur.

Han er av islandsk herkomst.

Han har tidligere spilt for den islandske klubben Fjölnir, danske AGF og nederlandske AZ Alkmaar. Den 5. august 2015 signerte han en fireårs kontrakt med sin nåværende klubb med en overgangssum på rundt 5 millioner euro.

Han ble født av islandske foreldre i USA og bodde der til han og familien flyttet til Island da han var tre år gammel. Han debuterte for det amerikanske landslaget den 14. august 2013 i en treningskamp mot Bosnia-Hercegovina. Året etter ble han tatt ut til den amerikanske troppen til fotball-VM 2014 i Brasil.

## Meritter
**AGF**
* Dansk første divisjon (1): 2010-2011

**AZ**
* KNVB-cupen (1): 2012-2013

## Referanser


## Eksterne lenker
* 
* 
* AGF profile 
* Official Danish League stats 
* profile at Total Football
Saltovo-Mayaki

**Saltovo-Mayaki** er arkeologiens navn på den tidlige middelalderkulturen på den pontiske steppe mellom elvene Don og Dnjepr. Dette var en smeltedigel med preg fra onogurske, khazarske, petsjenegiske, magyarske, alanske og slaviske kulturer. På 800-tallet var Saltovo-Mayaki-kulturen nært knyttet khazarkhanatet, og arkeologiske funn fra denne periode er en av måtene arkeologien benytter for å vurdere den khazarske innflytelse geografisk.
Folkerepublikken Donetsk

**Folkerepublikken Donetsk** (, *Donétskaya naródnaya respúblika*) var en selverklært stat i det østlige Ukraina, som i øst grenser til Russland, utropt den 7. april 2014 av noen hundre aktivister som hadde tatt kontroll over den regionale administrasjonsbygning i storbyen Donetsk, hovedsete for Donetsk oblast, og over rådhuset i samme by. I tillegg til bygninger i Donetsk hadde pro-russiske separatister også sikret seg kontroll over posisjoner i en rekke andre byer i oblasten, i Mariupol, Horlivka, Slovjansk, Kramatorsk, Jenakijeve, Makijivka, Druzjkivka og Zjdanivka. Ukrainas riksadvokat klassifiserte gruppen som en terroristgruppe.

17. juli 2014 ble et passasjefly skutt ned av raketter avfyrt fra Donetsk.

Folkerepublikken Donetsk ble, sammen med Folkerepublikken Lugansk, anerkjent som stat av Russland 22. februar 2022. Russlands anerkjennelse ble etterfulgt av en russisk invasjon av Ukraina to dager senere, som delvis ble begrunnet med anklager om ukrainske angrep mot de to utbryterrepublikkene. 

20. september kunngjorde folkerepublikkens president at det skulle holdes en folkeavstemning om å tiltre Den russiske føderasjonen 23. − 27. september. Folkerepublikken Lugansk hadde kort tid tidligere kunngjort en tilsvarende beslutning. 30. september 2022 ble Donetsk erklært innlemmet i Den russiske føderasjonen av president Vladimir Putin, sammen med Lugansk, Zaporizjzja og Kherson.

## Referanser


## Eksterne lenker
*
Valg 2014

En oversikt over **valg i 2014**: 

* Europaparlamentsvalget 2014
* Parlamentsvalget i Ungarn 2014
* Valget i Costa Rica 2014

## Se også
* Folkeavstemningen om skotsk uavhengighet 2014
Starotsjerkasskaja

**Starotsjerkasskaja** (russisk: Старочерка́сская), tidligere **Tsjerkassk**, er et mindre samfunn (*stanitsa*) i Rostov oblast i det sørlige Russland, med røtter fra sent 1500-tall. Den er administrasjonssted i *Starotsjerkasskoje Selskoje Poselenije*, en landsbygdpreget administrativ enhet med totalt 3&nbsp;366 innbyggere ved inngangen av 2013. 

Området er kjent for å ha vært donkosakkenes politiske og kulturelle senter som hovrdstad i Don Voisko oblast. I Starotdjerkasskaja med omgegn finnes det over 40 historisk og kulturelt notable steder, som Oppstandelsekatedralen som ble ferdigstilt i 1719. 

Denne katedral er et symbol for donkosakkenes hovedfeste og opprinnelse, der «oppstandelse» får en dobbelt betydning, nemlig også om at det var her alt startet og donkosakkene fikk sitt opphav. 

## Referanser


## Eksterne lenker
* 
* Starotsjerkasskaja-sider i guvernøren i Rostovs side
* Site of Starocherkassky museum
* Site of Starocherkassky orthodox convent
Al-Qudayriyya

**Al-Qudayriyya** () var en palestinsk-arabisk landsby i Safad-distriktet.
Det ble avfolket av Haganah og Palmachs første bataljon under borgerkrigen i Palestinamandatet den 4. mai 1948 under «Operasjon Matate», en bestanddel av Yiftach-operasjonen. Landsbyen lå omtrent 6,5&nbsp;km sør for Safad, og én kilometer øst for al-'Amud-dalen.

I 1945 hadde Al-Qudayriyya en befolkning på 390. Landsbyens folk deltok i slaget mot britene og sionistene ved Jurn Halawa i juni 1938.

## Eksterne lenker
* Velkommen til Al-Qudayriyya
* al-Qudayriyya fra Khalil Sakakini kultursenter
*  Al-Qudayriyya, Dr. Khalil Rizk.
Ukrajinsk

**Ukrajinsk** (ukrainsk Українськ) er en by i Donetsk oblast (provins) i Ukraina. Byen har omkring 12&nbsp;000 innbyggere (2011). 

## Referanser


## Eksterne lenker
*
Svjatohirsk

**Svjatohirsk** (ukrainsk Святогі́рськ, russisk Святого́рск, *Svjatogorsk*) er en liten by i Donetsk oblast (provins) i Ukraina. Byen har omkring 700 innbyggere (24.09.2025). Før 2003 het byen **Slovjanohirsk** (ukrainsk Слов'яногірськ) eller **Slavjanogorsk** (russisk Славяного́рск) og før 1964 ble den kalt **Bannovsky** (russisk Ба́нновский) eller **Bannovskoje** (russisk Ба́нновское). 

## Historie
Byen begynte som en bosetning nær Svjatohirsk-klosteret, som lar seg spore tilbake til 1500-tallet. I første del av 1700-tallet oppstod slobodaen *Banno* (Банно) på elvens høyre bredd, og på 1700-tallet en annen bosetning som senere ble kalt *Tetjanivka* (Тетянівка). Til 1938 het dobbelslandsbyen *Banno-Tetjanivka* (Банно-Тетянівка). Ds ble den *Bannovske*/Банновске.

Fra 1930 til 1941 fantes det en trikk som ble drevet med benzol, og gikk fra jernbanestasjonen til klosteret.

## Referanser


## Eksterne lenker
*
The Girl From Nutbush

***The Girl From Nutbush*** er en video med Tina Turner som ble gitt ut i 1992. Videoen inneholder biografien til Tina Turner og en TV-spesial. Den forteller historien fra begynnelsen med Ike Turner til Tina sin Foreign Affair Farewell Tour, med mange intervjuer med Tina, hennes familie og noen venner.

## Sporliste

# «Opening comments from Mick Jagger, David Bowie, Mark Knopfler and Cher»
# «Early years/Growing up»
# «Ike Turner»
# «Early performances/marriage»
# «Phil Spector»
# «Divorce/rebuilding a career in Vegas»
# «Roger Davies»
# «A new record deal»
# «What's Love.../Grammy success/Mad Max/Tonight with David Bowie»
# «It's Only Love with Bryan Adams»
# «Live Aid with Mick Jagger/Prince's Trust Concert»
# «Tony Joe White/Herb Ritts/Graham Lyle/Terry Britten»
# «Be Tender with Me Baby»

## Referanser
Vuhledar

**Vuhledar** (ukrainsk Вугледар, russisk Угледар, *Ugledar*) er en by i Donetsk oblast (provins) i Ukraina. Byen hadde  innbyggere () før den ble angrepet av russiske styrker og dekker et areal på .
__NOTOC__
## Historie
Da det sørlige Donbass begynte å bli utviklet, grunnla man i 1964 en liten by ved navn **Pivdennyj Donetsk** (ukrainsk ). Den var påtenkt til å vokse seg meget stor, med hundre tusen innbyggere og mer enn ti gruver. Men nærmere 1970-tallet ble det klart at kullforekomstene i det sørlige Donbass var vesentlig lavere enn antatt. Dermed vokste heller ikke byen. I 1969 fikk den sitt nåværende navn.

Første dag av Russlands invasjon av Ukraina 2022, 24. februar 2022, ble Vuhledar angrepet med en ballistisk rakett med klaseammunisjon.  Faketten traff nært et sykehus. Fire ble drept og ti ble skadet.

I 2023 angrep russiske styrker byen på nytt.  Alle bygninger i byen ble skadet eller ødelagt.  

## Demografi
Ifølge folketellingen i 2001 var 63,1 % av byen befolkning ukrainere og 33,1 % russere.

Per februar 2023 var befolkningen redusert til under 500 personer grunnet harde gjentatte russiske angrep.

## Referanser


## Eksterne lenker
*
Soledar

**Soledar** (ukrainsk Соледар) er en by i Donetsk oblast (provins) i Ukraina ved elven Bakhmutka. Byen hadde omkring 12&nbsp;000 innbyggere (2011). I sovjettiden het byen *Karlo-Libknekhtivsk* (ukrainsk Карло-Лібкнехтівськ). 

De største næringene i byen var knyttet til gruvedrift. Byen har saltgruver; total lengde på gruvegangene er rundt 200 kilometer.  Turistomvisninger, konserter og fotballkamper er blitt arrangert i gruvene.  

Under Russlands invasjon av Ukraina 2022 og 2023 ble byen angrepet av russiske styrker i januar 2023, som et ledd i den russiske offensiven mot Bakhmut.  Bygningene i Soledar ble ødelagt, 

## Referanser


## Eksterne lenker
*
Tsjystjakove

**Tsjystjakove** (ukrainsk: Чистякове; før 2016: **Torez**, russisk Чистяково) er en by i Donetsk oblast i Ukraina. Byen har omkring 80 000 innbyggere (2010). 

De fleste innbyggerne arbeider i gruveindustrien.

I Sovjet-tiden ble byens navn endret fra Tsjystjakove til Torez til ære for lederen i Det franske kommunistparti Maurice Thorez, i 1964, året han døde. 

Torez ble første gang internasjonalt kjent 17. juli 2014 da veteran fra det russiske militæret Igor «Strelkov» Girkin, som startet angrepet mot Donbass, kunngjorde at styrkene hans hadde skutt ned et fly i nærheten av Torez.  Flyet viste seg kort tid senere å være flight MH17, et sivilt passasjerfly fra Malaysian Airlines.  Alle de 298 ombord omkom.    

I mai 2016 vedtok Verkhovna Rada (parlamentet i Ukraina) at byen skiftet navn tilbake til Tsjystjakove, i henhold til ukrainsk lov om fjerning av kommunistiske symboler og endring av kommunistrelaterte navn.  Ukraina har ikke kontroll over byen; den er under militær kontroll av russisk-støttede opprørere. En av de største russiske militærbasene i Ukraina ligger i Torez.

## Historie
Byen Tsjystjakove ble grunnlagt i 1778 som en liten bosetning ved samløpet mellom elvene Sevostjanivka og Orlova av flyktende livegne fra forskjellige områder i Ukraina og sør i Det russiske rike. 

Siden 1860-årene har byen vært et senter for kullgruvedrift.

## Bilder

Ст-торез.jpg|Jernbanestasjonen ved *Ul.&nbsp;Voksalnaja* 
avto-torez.jpg|Den sentrale busstasjonen
Храм-торез.jpg|Kirken til ikonet av Vår Frue
Saint Elijah church, Pelahiivka.jpg|Kirken til profeten St. Elia
Стадион-комсомолец.jpg|Stadion *Komsomolets*
Агрофирма.jpg|Supermarkedet *Sjakhtar*
Шахтеры-торез.jpg|Gruvearbeidermonument


## Referanser


## Eksterne lenker
* 
* www.torez.info (russisk)
Abdul Majeed Waris

**Abdul Majeed Waris** (født 19. september 1991) er en ghanesisk fotballspiller for den kypriotiske klubben Anorthosis Famagusta.

Han har tidligere spilt for den svenske klubben Häcken, den russiske klubben Spartak Moskva, franske klubben Valenciennes på lån og tyrkiske Trabzonspor. Han representerte Ghana i Fotball-VM 2014 i Brasil.

## Meritter
**BK Häcken**
* Toppscorer i Allsvenskan 2012

## Referanser


## Eksterne lenker
* 
* BK Häcken profile
New York City Sheriff’s Office

**New York City Sheriff’s Office** er namsmyndigheten i New York City. Embedet ledes av en sheriff som utnevnes av New Yorks borgermester. Det har jurisdiksjon i alle fem fylker i New York.
## Oppgaver
Blant oppgavene som tilligger New York City Sheriff’s Office er tvangsfullbyrdelse, tvangsauksjoner og innkreving av bøter og barnebidrag.
## Historie
Embedet har sin historie tilbake til 1626, da hvert av byens fem fylker hadde sin sheriff med både sivile og politimessige gjøremål. Da New York ble konsolidert i 1898 ble politioppgavene lagt til New York City Police Department, mens de sivile oppgavene ble lagt til New York City Sheriff’s Office.

## Distinksjoner

## Referanser


## Eksterne lenker
*
WingStreet

**WingStreet** er en restaurantkjede som spesialiserer seg på hurtigmat med kyllingkjøtt. Kjeden eies i sin helhet av Yum! Brands, som også eier søsterkjeden Pizza Hut. Per september 2008 bestod kjeden av nærmere 1&nbsp;600 utsalgssteder, i USA, Canada og Australia. De fleste utsalgsstedene finnes i tilknytning til en Pizza Hut-restaurant.

## Eksterne lenker
*
Norges Grunnlov § 57

**Paragraf 57 i [[Norges Grunnlov]]** fastsetter antallet stortingsrepresentanter som skal velges ved stortingsvalg, og reglene for beregningen av antall mandater som skal velges fra hvert valgdistrikt.

Den nåværende ordlyden er:
Nordhordland rundt

**Nordhordland rundt** er et årlig sykkelritt som arrangeres av Nordhordland Sykkelklubb. Rittet starter og har målgang ved Alversund skule. Traséen er 90 km lang.

## Eksterne lenker
* Rittets hjemmeside
Yum! Brands

**Yum! Brands, Inc.** er et amerikansk aksjeselskap som eier restaurantkjedene Pizza Hut, KFC, WingStreet og Taco Bell. Selskapet har 466&nbsp;000 ansatte (2011) og hovedkontor i Louisville.

Yum! Brands ble grunnlagt som Tricon Global Restaurants, Inc. da det 30. mai 1997 ble skilt ut av PepsiCo. Selskapet fikk sitt nåværende navn i 2002. På grunn av sin tidligere status som en avdeling av PepsiCo har selskapet en evigvarende kontrakt om leveranse av Pepsi.

## Referanser


## Eksterne lenker
*
Grand Hôtel (Stockholm)

**Grand Hôtel** er et femstjerners hotell på Blasieholmen i Stockholm, grunnlagt i 1874. Hotellet disponerer flere tilgrensende eiendommer og har 300 rom, hvorav 70 suiter, 24 konferanse- og festlokaler, spa, cocktailbar, og to restauranter hvorav den ene har to ''Michelin''-stjerner.

Hotellet er kongelig svensk hoffleverandør og eies av Investor AB.

## Eksterne lenker
*
The Co-operative Group

**The Co-operative Group** er et britisk samvirke med åtte millioner medlemmer. Samvirket driver forretninger innen en rekke ulike forbrukerrettede bransjer, slik som matvarehandel, apotek, forbrukerelektronikk og finanstjenester.

The Co-operative Group har hovedkontor i Manchester og cirka 90&nbsp;000 ansatte.

## Referanser


## Eksterne lenker
*
Kalmiuske

**Kalmiuske** (ukrainsk Кальміуське, russisk Кальмиусское, *Kalmiusskoje*) er en by i Donetsk oblast (provins) i Ukraina. Byen har omkring 12&nbsp;000 innbyggere (2011).

Den ligger ved elven Kalmius.

Byen begynte i 1933 som en jernbanebosetning, *Karakubbud* (Каракуббуд), og het dette frem til den i 1949 fikk navnet *Karakubstroj* (Каракубстрой). Fra 1957 har den vært rajon-by. Byen vokste raskt på grunn av sitt store kalksteinsbrudd.

## Referanser


## Eksterne lenker
*
3. etappe av Tour of Norway 2014

**3. etappe av [[Tour of Norway 2014]]** gikk fra Årnes til Budor, via Vormsund, Eidsvoll (Sundet), Sand i Nord-Odal, Ilseng og Gåsbu.

### Passering underveis
Klokkeslett er ca tider regnet ut etter gjennomsnittsfart på 42&nbsp;km. 

## Resultater
### Målgang

### Ledertrøya etter 3. etappe

### Poengtrøya etter 3. etappe

### Klatretrøya etter 3. etappe

### Ungdomstrøya etter 3. etappe

### Lagkonkurransen etter 3. etappe

## Eksterne lenker
* 
* Kart og profil over 3. etappe av Tour of Norway 2014